མི་དམངས་བློ་ཡིད་ཚིམ་པའི་སློབ་གསོ་ཡག་པོ་གཉེར་བརམི་སྣ་གང་འདྲ་ཞིག་གསོ་སྐྱོང་བྱེད་པ་དང་།ཇི་ལྟར་བྱས་ཏེ་གསོ་སྐྱོང་བྱེད་པ།སུའི་ཆེད་དུ་མི་སྣ་གསོ་སྐྱོང་བྱེད་པའིརྩ་བའི་གནད་དོན་དེར་གོ་རིམ་ལྡན་པའི་ངང་ལན་འདེབས་པ་དང་ཐག་གཅོད་བྱེད་དགོས།རང་རྒྱལ་ནི་ཀྲུང་གོ་གུང་ཁྲན་ཏང་གིས་འགོ་ཁྲིད་གནང་བའི་སྤྱི་ཚོགས་རིང་ལུགས་ཀྱི་རྒྱལ་ཁབ་ཅིག་ཡིན་པ་དེས་ང་ཚོའི་སློབ་གསོའི་ཐད་ངེས་པར་དུ་སྤྱི་ཚོགས་རིང་ལུགས་ཀྱི་འཛུགས་སྐྲུན་པ་དང་རྒྱུན་འཛིན་པ་གསོ་སྐྱོང་བྱ་རྒྱུ་དེ་རྩ་བའི་ལས་འགན་ལ་བརྩིས་ནས་ཀྲུང་གོ་གུང་ཁྲན་ཏང་གི་འགོ་ཁྲིད་དང་རང་རྒྱལ་གྱི་སྤྱི་ཚོགས་རིང་ལུགས་ཀྱི་ལམ་ལུགས་ལ་བརྩི་སྲུང་ཞུ་མཁན་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཆེད་ཚེ་གང་འབད་འཐབ་བྱེད་རྒྱུའི་སེམས་ཤུགས་ཡོད་ཅིང་སྤྱོད་གོ་ཆོད་པའི་ཤེས་ལྡན་པ་མི་རབས་མང་པོ་གསོ་སྐྱོང་བྱེད་དགོས་པ་གཏན་འཁེལ་བྱས་ཡོད།དགེ་རྒན་ནི་སློབ་གཉེར་གྱི་རྩ་བ་དང་སློབ་དར་གྱི་འབྱུང་རྩ་ཡིན་པས་ངེས་པར་དུ་དགེ་རྒན་དཔུང་ཁག་འཛུགས་སྐྱོང་བྱ་རྒྱུ་དེ་རྨང་གཞིའི་ལས་དོན་ལ་བརྩིས་ནས་བྱང་ཚད་མཐོ་བའི་ཆེད་ལས་ཅན་གྱི་སློབ་གསོའི་དགེ་རྒན་དཔུང་ཁག་སྟོབས་ཆེན་ཞིག་འཛུགས་སྐྱོང་བྱ་རྒྱུ་དེ་རེད།སྒྱུར་བཅོས་ནི་སློབ་གསོའི་བྱ་གཞག་འཕེལ་རྒྱས་ཀྱི་རྩ་བའི་སྒུལ་ནུས་ཡིན་པས་ངེས་པར་དུ་སློབ་གསོ་སྒྱུར་བཅོས་ཀྱི་བརྒྱུད་རིམ་རང་བཞིན་དང་།སྤྱི་ཡོངས་རང་བཞིན།མཉམ་སྒྲུབ་རང་བཞིན་བཅས་ལ་དོ་ཁུར་བྱས་ཏེ་སྒྱུར་བཅོས་ལ་བརྟེན་ནས་གསོན་ཤུགས་དང་སྒུལ་ཤུགས་འཕེལ་བར་བྱེད་དགོས།ཏང་གིས་སློབ་གསོའི་ལས་དོན་ལ་འགོ་ཁྲིད་བྱ་རྒྱུར་ཕྱོགས་ཡོངས་ནས་ཤུགས་སྣོན་རྒྱག་རྒྱུ་ནི་སློབ་གསོ་ཡག་པོ་གཉེར་བའི་རྩ་བའི་འགན་ལེན་ཡིན་པས་ངེས་པར་དུ་ཏང་གིས་སློབ་གསོའི་ལས་དོན་ལ་འགོ་ཁྲིད་བྱ་རྒྱུའི་དབང་ཆ་ཁོང་དུ་ནན་པོ་ཆུད་པ་བྱས་ཏེ་ཏང་གིས་སློབ་གསོའི་བྱ་གཞག་ལ་འགོ་ཁྲིད་བྱ་རྒྱུ་ཕྱོགས་ཡོངས་ནས་མཐའ་འཁྱོངས་བྱེད་དགོས།